**23**

**SAVAITINĖ (2014-06-02 – 2014-06-08) ARMĖNIJOS EKONOMINIŲ NAUJIENŲ SANTRAUKA**

Armėnijos prekybos atstovo Rusijoje Kareno Asojano teigimu, Armėnijos bendrasis vidaus produktas trumpalaikėje perspektyvoje po šalies įstojimo į Muitų sąjungą augsiąs 4-5 procentus kasmet. Ekonomiką pagyvinti gali ir kitų Muitų sąjungos šalių narių susidomėjimas gerais Armėnijos ryšiais su Iranu, Kanada, JAV ir Japonija. Narystės EES naudą mato ir Armėnijos gamintojų asociacijos pirmininkas Vazgenas Safarianas.<http://www.arka.am/ru/news/economy/prirost_vvp_armenii_pri_vstuplenii_v_ts_v_kratkosrochnyy_period_sostavit_4_5_torgpred_armenii_v_rf/> ; <http://www.arka.am/ru/news/economy/evraziyskaya_integratsiya_smozhet_pomoch_uluchsheniyu_situatsii_v_ekonomike_armenii_safaryan/>

Politologo Sergejaus Šakarianco nuomone, Armėnijos stojimas į Eurazijos Ekonominę Sąjungą naudingas tiek ekonomiškai, tiek politiškai, o Rusijai ir kitoms Muitų sąjungos šalims narėms Armėnija esą artimesnė „daugeliu moralinių aspektų“. <http://www.arka.am/ru/news/economy/armeniya_vyigraet_ot_evraziyskoy_integratsii_kak_ekonomicheski_tak_i_politicheski/>

Valdančioji Armėnijos partija atkakliai tvirtina, kad Kalnų Karabachas de jure į Eurazijos Ekonominę Sąjungą (EES) neįstos, tačiau de facto joje bus. Nepripažintoje Arcacho respublikoje gaminama produkcija turėsianti tokį patį statusą, kaip ir bet kurioje kitoje EES šalyje narėje pagamintos prekės, teigia Armėnijos parlamento Biudžeto ir finansų komiteto vadovas Gagikas Minasianas, ir Armėnijos narystė EES bus naudinga Kalnų Karabacho ekonominei plėtrai. <http://armenianow.com/commentary/analysis/54930/armenia_eurasian_union_accession_russia>

Respublikonų partijos atstovas Armėnijos parlamente, Biudžeto ir finansų komiteto vadovas Gagikas Minasianas teigia, kad Armėnija gali tapti Eurazijos ekonominės sąjungos nare dar iki liepos 1 d. Jo teigimu, Armėnijos narystė EES leis suaktyvinti ir Kalnų Karabacho, sudarančio su Armėnija vieningą ekonominę erdvę, ekonomiką.<http://www.arka.am/ru/news/economy/armeniya_mozhet_vstupit_v_eaes_do_1_go_iyulya_deputat/> ; <http://www.arka.am/ru/news/politics/chlenstvo_armenii_v_ts_pozvolit_aktivizirovat_ekonomiku_nkr_deputat/>

Armėnijos Respublikos prezidentas Seržas Sargsianas ragina Armėnijos diplomatinę tarnybą suaktyvini savo veiklą ekonomikos srityje.

<http://www.arka.am/ru/news/economy/prezident_armenii_vidit_neobkhodimost_v_aktivizatsii_ekonomicheskogo_komponenta_v_diplomaticheskoy_d/>

Armėnijos ekonomikos ministerija rengiasi pateikti Armėnijos Nacionaliniam Susirinkimui struktūrinių ministerijos reformų paketą. Reformoms parengti buvo skirta 10,7 milijono dramų, ketinama mažinti padalinių skaičių ir peržiūrėti jų funkcijas. <http://www.arka.am/ru/news/economy/strukturnye_reformy_zaplanirovany_v_ministerstve_ekonomiki_armenii_ministr/>

Tabako gaminių gamyba Armėnijoje per pirmuosius 4 šių metų mėnesius (19889,6 milijardo dramų), lyginant su atitinkamu 2013 m. laikotarpiu, išaugo 21,1 procento ir sudarė 8,9 procento visos apdirbamosios pramonės apimties. Liepą pradės veikti naujas tabako perdirbimo cechas bendroje Armėnijos ir Kanados įmonėje „Grand Tobacco“, kuriame dirbs 130 žmonių, pagaminsiančių iki 8000 cigarečių per minutę. <http://www.arka.am/ru/news/economy/obem_proizvedennoy_v_armenii_tabachnoy_produktsii_za_yanvar_aprel_vyros_na_21_1_do_19_889_6_mln_dram/> ; <http://www.arka.am/ru/news/business/tsekh_po_pererabotke_tabaka_v_sp_grand_tobakko_v_armenii_s_oborudovaniem_stoimostyu_v_2_7_mln_evro_b/>

Armėnija ketina kartu su Rusija rekonstruoti Rusijos ir Gruzijos sienos perėjimo punktą „Verchnij Lars“, turintį strateginę reikšmę Armėnijos ir Rusijos užsienio prekybai. <http://www.arka.am/ru/news/economy/armeniya_gotova_vmeste_s_rf_uchastvovat_v_stroitelnykh_rabotakh_na_kpp_verkhniy_lars_premer/>

Keleivių skaičius tarptautiniame „Zvartnoc“ oro uoste 2014 m. gegužę, lyginant su tuo pačiu praėjusių metų mėnesiu, išaugo 36,9 procento ir pasiekė 171431 žmogų. Reisų skaičius išaugo 49,4 procento (iki 1858), o reguliariais reisais skraidančių aviakompanijų – nuo 27 2013 m. gegužės mėnesį iki 33 šių metų gegužę. <http://www.arka.am/ru/news/society/passazhiropotok_cherez_erevanskiy_aeroport_zvartnots_v_mae_vyros_na_36_9_do_171_431_passazhira/>

Vandens nuostoliai Armėnijos geriamojo ir drėkinamojo vandens tiekimo sistemose siekia net 60-70 procentų, - teigia Gamtos apsaugos ministerijos Vandens resursų valdymo inspekcijos viršininkas Volodia Narimanianas. <http://www.arka.am/ru/news/society/poteri_pitevoy_i_orositelnoy_vody_v_armenii_dostigayut_poryadka_60_70/>

Gamtos apsaugos ministerijos vertinimu, Armėnijos natūralių gamtinių resursų vertė siekia 120 milijardų JAV dolerių. <http://www.arka.am/ru/news/economy/obshchaya_stoimost_prirodnykh_resursov_v_armenii_sostavlyaet_poryadka_120_mlrd_issledovanie/>

Armėnijos užsienio prekybos apyvarta 2014 m. sausio – balandžio mėnesiais (1812,9 milijono JAV dolerių), lyginant su atitinkamu praėjusių metų laikotarpiu, išaugo 2,3 procento. Eksportas (466,5 mln. USD) išaugo 2,3 procento, importas (1346,3 mln. USD) - 1,3%. <http://www.arka.am/ru/news/economy/vneshnetorgovyy_oborot_armenii_za_yanvar_aprel_vyros_na_1_6_sostaviv_okolo_1_812_9_mln/>

Armėnijos vidaus prekyba per pirmuosius keturis 2014 m. mėnesius siekė 627 milijardus dramų, t.y. buvo 5,1 procento didesnė, nei per 2013 m. sausio-balandžio mėnesius. Didžioji dalis (60,8%) teko mažmeninei prekybai, išaugusiai 2,2 procento, didmeninei – 35,5% (augimas 12 procentų). <http://www.arka.am/ru/news/economy/vnutrenniy_torgovyy_oborot_armenii_za_yanvar_aprel_vyros_na_5_1_do_poryadka_627_mlrd_dramov/>

Armėnijos ir Irano pasienyje steigiama laisvoji ekonominė zona pirmiausiai bus skirta bendroms gamybinėms įmonėms. Šia LEZ jau domisi Armėnijos ir užsienio partneriai, taip pat Armėnijos išeivija. Laisvosios ekonominės zonos Armėnijos ir Irano pasienyje klausimas turėtų būti aptartas spalio mėnesį Teherane vyksiančiame Armėnijos ir Irano tarpvyriausybinės komisijos posėdyje. LEZ infrastruktūros sukūrimas kainuos apie 15 milijonų JAV dolerių. <http://www.arka.am/ru/news/economy/vopros_sozdaniya_sez_na_armyano_iranskoy_granitse_budet_obsuzhden_osenyu_v_tegerane_posol/> ; <http://www.arka.am/ru/news/economy/sozdavaemaya_na_armyano_iranskoy_granitse_novaya_sez_budet_aktsentirovatsya_na_rabote_sp_minekonomik/>

Armėnijoje pabrangs elektros energija – tarifai išaugs 3,8 – 4,3 Armėnijos dramo už 1 kWh. Šiuo metu elektros energija privatiems vartotojams kainuoja 38 dramus už 1 kWh (apie 0,24 lito). <http://www.armtoday.info/default.asp?Lang=_Ru&NewsID=111275>; <http://www.arminfo.info/index.cfm?objectid=07376CD0-EA46-11E3-99F80EB7C0D21663>; <http://www.arka.am/ru/news/economy/krou_armenii_predpolagaet_povysit_tarify_na_elektroenergiyu_na_3_8_4_3_drama_za_1_kvt_ch/>

Armėnijos ir Jungtinių Arabų Emyratų Prekybos ir pramonės rūmai pasirašė bendradarbiavimo susitarimą, kaip manoma, leisiantį išaugti JAE investicijoms Armėnijoje. Tiesioginių užsienio investicijų įplaukos į Armėnijos ekonomiką per pirmąjį šių metų ketvirtį sudarė 201,9 milijardo dramų, grynasis TUI srautas sudarė 59,3 milijardo AMD. Daugiausiai Armėnijoje metų pradžioje investavo Rusija, Kipras ir Vokietija. <http://www.arka.am/ru/news/economy/investitsii_oae_pomogut_raskryt_ekonomicheskiy_potentsial_armenii_minekonomiki/>; <http://www.arka.am/ru/news/economy/soglashenie_o_sotrudnichestve_podpisano_mezhdu_torgovo_promyshlennoy_palatoy_armenii_i_torgovoy_pala/>; <http://www.arka.am/ru/news/economy/sovokupnyy_pritok_inostrannykh_investitsiy_v_armenii_za_i_kvartal_sostavil_okolo_289_6_mlrd_dramov/>

Armėnijos Prekybos ir pramonės rūmai 2014-06-07 pasirašė bendradarbiavimo susitarimą su Arcacho investiciniu fondu, numatantį vieningos informacinės verslo projektų duomenų bazės sukūrimą TAM, KAD Armėnijai įstojus į Eurazijos Ekonominę Sąjungą Kalnų Karabacho verslininkai galėtų naudotis visais narystės privalumais. Pasak Armėnijos PPR vadovo Martino Sarkisiano, kaip dabar Kalnų Karabache pagamintos prekės parduodamos Muitų sąjungos teritorijoje su užrašu „Made in Armenia“, taip esą būsią ir ateityje. Kita vertus, Kalnų Karabacho ekonomikos ir finansų ministro pavaduotojas Grigorijus Martirosianas išreiškė nuogąstavimą, kad eksportuojant Kalnų Karabache pagamintas prekes į užsienį gali kilti nesklandumų su dokumentais, tačiau kartu ir viltį, kad ir ateityje muitų sienos tarp Armėnijos ir Kalnų Karabacho neatsiras. <http://www.arka.am/ru/news/economy/torgovo_promyshlennaya_palata_artsakha_mozhet_byt_sozdana_v_tekushchem_godu_glava_tpp_armenii/>

Armėnija pasirengusi suteikti pagalbą tam, kad kuo greičiau būtų sutvarkytas pasienio punktas „Verchnij Lars“, uždarytas nuo gegužės 17 d. kai jį apgadino nuošliauža, nes negalėjimas naudotis šiuo sienos perėjimu neigiamai įtakoja pervežimus. <http://www.arka.am/ru/news/economy/armeniya_gotova_vmeste_s_rf_uchastvovat_v_stroitelnykh_rabotakh_na_kpp_verkhniy_lars_premer/> ; <http://www.arka.am/ru/news/society/proezd_cherez_kpp_verkhniy_lars_zakryt_na_neopredelennyy_srok_mchs_armenii/>

Žinomas armėnų kilmės Rusijos verslininkas ir filantropas Rubenas Vardanianas teigia, kad šalies investiciniam patrauklumui svarbiausia, kad joje galiotų aiškios, skaidrios, visiems vienodos ir stabilios verslo sąlygos – tai esą svarbiau, nei ekonomikos dydis ar jos išsivystymo lygis. <http://www.arka.am/ru/news/interview/vardanyan_u_armenii_est_vse_shansy_nayti_svoyu_nishu_i_protivostoyat_vyzovam/>

Vidutinis darbo užmokestis Armėnijoje balandį sudarė 163620 dramų (apie 395 JAV dolerius), lyginant su praėjusiu mėnesiu, tai 1,5 procento daugiau. Didžiausias vidutinis darbo užmokestis – Siuniko srityje (196,9 tūkst. dramų), mažiausias – Aragacotne (111,4 tūkst.). Didžiausi atlyginimai mokami finansų ir draudimo (398,7 tūkst.), kalnakasybos (328,6 tūkst.) ir informatikos ir ryšių sferose (311 tūkst. dramų), mažiausiai uždirba žemės ūkio ir kultūros darbuotojai (atitinkamai 97,3 ir 87,7 tūkst. dramų). <http://www.arka.am/ru/news/society/srednemesyachnaya_nominalnaya_zarplata_v_armenii_v_aprele_sostavila_163_6_tys_dramov_prognoz_natssta/>

Vokietijos bankas KfW ketina įgyvendinti Armėnijoje pilotinę efektyvaus ir ekonomiško 700 hektarų žemės ūkio naudmenų drėkinimo programą.

<http://www.arka.am/ru/news/economy/kfw_nameren_osushchestvit_v_armenii_pilotnuyu_programmu_po_upravleniyu_vodnymi_resursami_na_700_ga_s/>